CELEX: 32019D1317
Language: el
Date: 2019-07-18 00:00:00
Title: Απόφαση (ΕΕ) 2019/1317 του Συμβουλίου, της 18ης Ιουλίου 2019, για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής που συγκροτήθηκε δυνάμει της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας, όσον αφορά την κατάρτιση του καταλόγου διαιτητών

5.8.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 205/12
               
            
         ΑΠΟΦΑΣΗ (ΕΕ) 2019/1317 ΤΟΥ ΣΥΜΒΟΥΛΙΟΥ
         της 18ης Ιουλίου 2019
         για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής που συγκροτήθηκε δυνάμει της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας, όσον αφορά την κατάρτιση του καταλόγου διαιτητών
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η συμφωνία οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας (1) («συμφωνία») συνήφθη από την Ένωση στις 20 Δεκεμβρίου 2018 με την απόφαση (ΕΕ) 2018/1907 του Συμβουλίου (2) και τέθηκε σε ισχύ την 1η Φεβρουαρίου 2019. Σύμφωνα με το άρθρο 22.1 παράγραφος 4 της συμφωνίας, η μεικτή επιτροπή εξασφαλίζει την ορθή και αποτελεσματική λειτουργία της συμφωνίας.
                  
               
                     (2)
                  
                  
                     Το άρθρο 21.9 παράγραφος 1 της συμφωνίας ορίζει ότι η μεικτή επιτροπή, στη διάρκεια της πρώτης της συνεδρίασης, καταρτίζει κατάλογο τουλάχιστον εννέα ατόμων που είναι πρόθυμα και ικανά να εργαστούν ως διαιτητές. Δυνάμει του άρθρου 22.2 παράγραφος 3 της συμφωνίας, οι αποφάσεις της μεικτής επιτροπής μπορούν επίσης να εγκριθούν εγγράφως.
                  
               
                     (3)
                  
                  
                     Ενδείκνυται να καθοριστεί η θέση που πρέπει να ληφθεί εξ ονόματος της Ένωσης στη μεικτή επιτροπή, καθώς η απόφαση για την κατάρτιση του καταλόγου διαιτητών θα είναι δεσμευτική για την Ένωση.
                  
               
                     (4)
                  
                  
                     Η θέση της Ένωσης στο πλαίσιο της μεικτής επιτροπής θα πρέπει, επομένως, να βασιστεί στο συνημμένο σχέδιο απόφασης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ένωσης στο πλαίσιο της μεικτής επιτροπής που συγκροτήθηκε δυνάμει της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας, όσον αφορά την κατάρτιση του καταλόγου διαιτητών, βασίζεται στο σχέδιο απόφασης της μεικτής επιτροπής που επισυνάπτεται στην παρούσα απόφαση.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 18 Ιουλίου 2019.
            
               
                  Για το Συμβούλιο
               
               
                  Η Πρόεδρος
               
               T. TUPPURAINEN
            
         
         
            (1)  ΕΕ L 330 της 27.12.2018, σ. 3.
         
            (2)  Απόφαση (ΕΕ) 2018/1907 του Συμβουλίου, της 20ής Δεκεμβρίου 2018, για τη σύναψη της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας (ΕΕ L 330 της 27.12.2018, σ. 1).
      
      
         
            ΣΧΕΔΙΟ
            ΑΠΟΦΑΣΗ αριθ. …/2019 ΤΗΣ ΜΕΙΚΤΗΣ ΕΠΙΤΡΟΠΗΣ ΣΤΟ ΠΛΑΙΣΙΟ ΤΗΣ ΣΥΜΦΩΝΙΑΣ ΟΙΚΟΝΟΜΙΚΗΣ ΕΤΑΙΡΙΚΗΣ ΣΧΕΣΗΣ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΣ ΙΑΠΩΝΙΑΣ
            της …
            για την κατάρτιση του καταλόγου ατόμων που είναι πρόθυμα και ικανά να εργαστούν ως διαιτητές
            Η ΜΕΙΚΤΗ ΕΠΙΤΡΟΠΗ,
            Έχοντας υπόψη τη συμφωνία οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας, που υπογράφτηκε στο Τόκιο στις 17 Ιουλίου 2018, και ιδίως το άρθρο 21.9 παράγραφος 1 και το άρθρο 22.2 παράγραφος 3,
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
               Άρθρο 1
               Ο κατάλογος των ατόμων που είναι πρόθυμα και ικανά να εργαστούν ως διαιτητές καταρτίζεται όπως ορίζεται στο παράρτημα.
            
            
               Άρθρο 2
               Η παρούσα απόφαση αρχίζει να ισχύει την ημερομηνία της έκδοσής της.
            
            
               …,
               
                  
                     Για τη Μεικτή Επιτροπή
                  
                  
                     Υπουργός Εξωτερικών της Ιαπωνίας
                  
                  
                     Αντιπρόσωπος της ΕΕ
                  
               
            
         
         
            
               ΠΑΡΑΡΤΗΜΑ
               
                  Κατάλογος διαιτητών ο οποίος αναφέρεται στο άρθρο 21.9 παράγραφος 1 της συμφωνίας
               
               Διαιτητές που προτάθηκαν από την Ευρωπαϊκή Ένωση
               
                           1.
                        
                        
                           Pieter Jan KUIJPER
                        
                     
                           2.
                        
                        
                           Laurence BOISSON DE CHAZOURNES
                        
                     
                           3.
                        
                        
                           Giorgio SACERDOTI
                        
                     
                           4.
                        
                        
                           Hélène RUIZ FABRI
                        
                     Διαιτητές που προτάθηκαν από την Ιαπωνία
               
                           1.
                        
                        
                           Akio SHIMIZU
                        
                     
                           2.
                        
                        
                           Ichiro ARAKI
                        
                     
                           3.
                        
                        
                           Shotaro OSHIMA
                        
                     
                           4.
                        
                        
                           Kozo KAWAI
                        
                     
                           5.
                        
                        
                           Hironobu SAKAI
                        
                     Πρόεδροι
               
                           1.
                        
                        
                           Merit JANOW (Ηνωμένες Πολιτείες Αμερικής)
                        
                     
                           2.
                        
                        
                           David UNTERHALTER (Νότια Αφρική)
                        
                     
                           3.
                        
                        
                           Christian HÄBERLI (Ελβετία)
                        
                     
                           4.
                        
                        
                           Armand DE MESTRAL (Καναδάς)
                        
                     
                           5.
                        
                        
                           William DAVEY (Ηνωμένες Πολιτείες Αμερικής)
                        
                     
                           6.
                        
                        
                           Jennifer A. HILLMAN (Ηνωμένες Πολιτείες Αμερικής)